strategijos II prioritetas  „VVG TERITORIJOS ATNAUJINIMAS IR PLĖTRA SIEKIANT GERINTI GYVENTOJŲ GYVENIMO  KOKYBĘ“

priemonė                    2.2. „ VVG teritorijos vietovių infrastruktūros gerinimas“
Vietos projekto Nr.               LEADER-12-ŠVENČIONYS-02-006
vykdytojas                                 Pabradės miesto bendruomenė „Domus“
PAVADINIMAS                               „ Pabradės miesto Dubingėlės skvero sutvarkymas“
PROJEKTO VERTĖ, Lt                  285 831,08
PARAMOS SUMA, Lt                      257 247,97
PROJEKTO TERMINAI                 2012 m. spalis – 2013 m. gruodis
PROJEKTO VADOVAS                  Vaclovas Jasudas
            Pagrindinis projekto „Pabradės miesto Dubingėlės skvero sutvarkymas“ tikslas – sutvarkyti miesto istorinį centrą – skverą ir pritaikyti jį bendruomenės poreikiams tenkinti. Projektu siekiama gerinti gyvenimo kokybę kaimo vietovėse, sukuriant palankias socialinės kultūrinės gyventojų saviraiškos galimybes. 
            Pabradės miesto Dubingėlės skveras yra tarp Žeimenos ir Dubingos upių santakos ir baroko laikotarpio užvažiuojamųjų namų pastato. Sklypo  plotas yra 0,4303 ha.

            Tvarkant skverą bus demontuojami esami takai, aplink skvero centre esantį akmenį bus suformuotas naujas, klinkerio trinkelėmis grįstas žiedinis takas su iš jo išeinančia išplėsta lanko formos susibūrimų ir renginių zona – tokiu būdu bus suformuotas skvero traukos centras. Akmenį ir jį juosiantį taką su Vilniaus gatve bei už skvero esančia gyvenamąja zona sujungs nauji, klinkerio trinkelėmis grįsti takai. Skvero centre esantis akmuo bus apjuostas kaltinio metalo juosta su joje įrašytomis svarbiomis Pabradės miesto istorijos datomis ir įvykiais, skydas su abiejose jo pusėse glazūra dengtu Pabradės miesto herbu. Aplink akmenį esanti lauko akmenimis grįsta aikštelė bus išvystyta į lauko akmenimis grįstą per skverą banguojantį taką, kuris lyg brasta sujungia skvero ribas žymintį barokinį užvažiuojamųjų namų pastatą ir link Dubingos upės vedančius medinius laiptus, taip tarsi primindamas apie Pabradės miesto ištakas ir vardo kilmę. Ties takais projektuojami nauji mediniai suoliukai su šiukšliadėžėmis, skverui apšviesti projektuojami gatvės žibintai, skvero centre esančio akmens apšvietimui bus įrengti keli nukreipiami (prožektoriaus tipo) ant žemės montuojami šviestuvai. Prie Vilniaus gatvę ir centrinį žiedą jungiančio tako projektuojami mediniai informaciniai stendai, kuriuose bus talpinama informacija apie Pabradės miesto ir apylinkių istoriją, dabartį, lankytinas vietas. Šalia renginių zonos numatoma pasodinti keletą dekoratyvinių krūmų, kurie pridengtų prasidedančios gyvenamosios zonos kiemus ir suformuotų vizualinę skvero ribą. Ties akmenį supančiu centriniu taku projektuojama gėlyno zona. Skvere augantys medžiai išsaugomi, sėjama nauja veja, naikinami keli ties buvusiais takais esantys krūmai.
            Projekto partneris – Švenčionių rajono savivaldybė (įnašas natūra – žemės sklypo verte).
